O femeie din Marea Britanie a rămas însărcinată în timp ce era însărcinată. Cum a fost posibil.
O femeie din Marea Britanie a rămas însărcinată când era deja însărcinată. Fenomenul prin care a dat naștere se numește superfetare. Rosalie, sora mai mică, a petrecut 95 de zile în unitatea de terapie intensivă.
O femeie din Marea Britanie a avut parte de o mare surpriză la aproape trei luni de sarcină. Noah, bebelușul ce urma să vină pe lume, a primit… companie.Mai exact, mama a rămas însărcinată când era însărcinată și i-a oferit micuțului o soră mai mică, pe Rosalie."Ce s-a întâmplat a fost că am ovulat, am rămas însărcinată cu Noah, iar după 3 săptămâni am ovulat din nou și am rămas însărcinată cu Rosalie. Asta nu ar trebui să se întâmple deloc, mai ales la oameni", a declarat Rebecca Roberts.Părinții s-au simțit ca și cum ar fi câștigat la loterie. Sora mai mică a petrecut 95 de zile în unitatea de terapie intensivă neonatală până a putut merge acasă împreună cu fratele său.Fenomenul rar prin care Rebecca le-a dat naștere celor doi, concepuți la distanță de trei săptămâni, se numește superfetare. Se manifestă prin formarea unui embrion dintr-un ciclu menstrual diferit, în timp ce un alt embrion este deja prezent în uter.